b"\n_START_ARTICLE_\nO\xc5\xa1o meditacija\n_START_SECTION_\nJud\xc4\x97jimo prad\xc5\xbeia\n_START_PARAGRAPH_\nI\xc5\xa1 D\xc5\xbeabalpuro universiteto filosofijos profesoriaus pareig\xc5\xb3 O\xc5\xa1o atsistatydino 1966 m. Jis vis labiau rei\xc5\xa1k\xc4\x97si kaip dvasinis mokytojas, skaitydavo paskaitas, ved\xc4\x97 meditacijos stovyklas ir individualius susitikimus (dar\xc5\xa1anus) su mokiniais.  1971 m. jis inicijavo  \xc5\xa1e\xc5\xa1is sanjasinus, taip prasid\xc4\x97jo Tarptautinis Neo-Sanjasos jud\xc4\x97jimas. O\xc5\xa1o savo sanjas\xc4\x85 atskyr\xc4\x97 nuo tradicin\xc4\x97s sanjasos praktikos, priimdamas \xc4\xaf j\xc4\x85 moteris bei i\xc5\xa1si\xc5\xbead\xc4\x97jim\xc4\x85 matydamas kaip ego i\xc5\xa1si\xc5\xbead\xc4\x97jimo proces\xc4\x85, o ne tradicin\xc4\xaf pasaulio (samsaros) i\xc5\xa1si\xc5\xbead\xc4\x97jim\xc4\x85. Mokiniai priimdavo mal\xc4\x85, ochros spalvos r\xc5\xabbus ir nauj\xc4\x85 vard\xc4\x85.  Tuo metu O\xc5\xa1o pasivadino  Bhagwan'u Shree Rajneesh'u._NEWLINE_Iki 1972 m., jis inicijavo 3800 sanjasin\xc5\xb3 Indijoje. Dalis sanjasin\xc5\xb3 gyveno JAV ir kitose Vakar\xc5\xb3 pasaulio \xc5\xa1alyse  Kai O\xc5\xa1o buvo nupirktas namas Punoje 1974 m., ten jis \xc4\xafk\xc5\xabr\xc4\x97 a\xc5\xa1ram\xc4\x85, ir jud\xc4\x97jimas augo.  Atvykdavo vis daugiau ie\xc5\xa1kotoj\xc5\xb3 i\xc5\xa1 Vakar\xc5\xb3 \xc5\xa1ali\xc5\xb3, \xc4\xafskaitant modernius psichoterapeutus. Jie prad\xc4\x97jo vesti terapines grupes a\xc5\xa1rame._NEWLINE_O\xc5\xa1o tapo pirmu Ryt\xc5\xb3 dvasiniu mokytoju, pri\xc4\x97musi\xc5\xb3  moderni\xc4\x85 psichoterapij\xc4\x85. Jis kasdien skait\xc4\x97 diskursus apie religinius \xc5\xa1ventra\xc5\xa1\xc4\x8dius, \xc4\xaftraukdamas reik\xc5\xa1mingesnius Vakar\xc5\xb3 filosofijos aspektus  bei anekdotus. Jis komentavo Hindu, Zen, kitus religinius \xc5\xa1altinius, tekstus bei vakarieti\xc5\xa1kos psichoterapijos metodus."